Verhit jou oond tot 160 °C. Vul die holte van die eend met een lemoen en die kaneelstokke. Geur die eend met sout en swartpeper. Prik die vleis met ’n vurk of skerp messie. Plaas die eend op ’n rakkie in ’n oondroosterbak. Rooster vir ’n uur. Draai dit ná ’n halfuur om. Rasper intussen die skil van die ander 4 lemoene en druk die sap uit. Blansjeer die skil vir 1 minuut in kookwater. Dreineer en gooi in koue water. Smelt die bruinsuiker in ’n pan tot dit gekaramelliseer het. Voeg die asyn by en kook vir 3 minute. Gooi die brandewyn, lemoensap en skil by en kook vir nog 3 minute. Verhoog die oondtemperatuur na 180 °C. Verf van die sous ná die eerste uur oor die eend en rooster verder vir 1 uur, terwyl jy so elke 10 minute nog sous oorverf. Die vel moet bruin en bros word. Vir die mooi kan jy twee dun lemoenskyfies vinnig in botter braai vir garnering.
As jy nie eendborsies in die hande kan kry nie, kan jy gewone hoenderborsies gebruik. Jy sal maar self die hoenderborsies moet ontbeen, want jy moet die vel behou
Verhit die oond tot 180 °C. Meng die gehalveerde appels, brandewyn, knoffel, kaneel, gemmer en heuning saam in ’n bak. Sny so 4 kepe in die eendborsies se vel. Dit moet net deur die vel gesny wees, nie diep in die vleis self nie.
Verhit die olyfolie in ’n pan wat jy in die oond kan sit. Plaas die eendborsies velkant onder in die pan en braai vir so 5 minute voor jy dit omdraai. Braai vir nog so 5 minute. Geur met sout en vars gemaalde swartpeper. Voeg die appelmengsel en hoenderaftreksel by. Laat dit vir sowat 5 minute kook en voeg die vars salieblare by. Plaas in die warm oond en rooster verder vir 25 – 30 minute tot die sous effens afgekook het. Sit voor saam met kapokaartappels. Dis veral lekker om die sous oor die aartappels te skep.
Ek bak my koek in glasbak, gooi die stroop oor en los dit in die bak. Ek skep dit dan blokkiesgewys uit soos benodig.